CELEX: 22017D1825
Language: hu
Date: 2015-12-11 00:00:00
Title: Az EGT Vegyes Bizottság 314/2015 határozata (2015. december 11.) az Európai Gazdasági Térségről szóló megállapodás IV. mellékletének (Energia) módosításáról [2017/1825]

12.10.2017   
               
               
                  HU
               
               
                  Az Európai Unió Hivatalos Lapja
               
               
                  L 263/33
               
            AZ EGT VEGYES BIZOTTSÁG 314/2015 HATÁROZATA
      (2015. december 11.)
      az Európai Gazdasági Térségről szóló megállapodás IV. mellékletének (Energia) módosításáról [2017/1825]
      AZ EGT VEGYES BIZOTTSÁG,
      tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
      mivel:
      
                  (1)
               
               
                  A HL L 8., 2014.1.11., 32. o. által helyesbített, a különböző technológiájú hőszivattyúk által szolgáltatott energia megújuló energiaforrásokból származó részének a 2009/28/EK európai parlamenti es tanácsi irányelv 5. cikke szerinti számításában a tagállamokat segítő iránymutatás megállapításáról szóló, 2013. március 1-jei 2013/114/EU bizottsági határozatot (1) bele kell foglalni az EGT-megállapodásba.
               
            
                  (2)
               
               
                  A 2009/28/EK európai parlamenti és tanácsi határozat (2) nem alkalmazandó Liechtensteinre, és következésképpen a 2013/114/EU határozat nem alkalmazandó Liechtensteinre.
               
            
                  (3)
               
               
                  Az EGT-megállapodás IV. mellékletét ezért ennek megfelelően módosítani kell,
               
            ELFOGADTA EZT A HATÁROZATOT:
      1. cikk
      Az EGT-megállapodás IV. melléklete a 45. pont (2011/13/EU bizottsági határozat) után a következő ponttal egészül ki:
      
                  „46.
               
               
                  
                     32013 D 0114: a Bizottság 2013. március 1-jei 2013/114/EU határozata a különböző technológiájú hőszivattyúk által szolgáltatott energia megújuló energiaforrásokból származó részének a 2009/28/EK európai parlamenti es tanácsi irányelv 5. cikke szerinti számításában a tagállamokat segítő iránymutatás megállapításáról (HL L 62., 2013.3.6., 27. o.), helyesbítve: HL L 8., 2014.1.11., 32. o.
                  A határozat nem alkalmazandó Liechtensteinre.”
               
            2. cikk
      A HL L 8., 2014.1.11., 32. o. által helyesbített 2013/114/EU határozatnak az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
      3. cikk
      Ez a határozat 2015. december 12-én lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (*1).
      4. cikk
      Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
      
         Kelt Brüsszelben, 2015. december 11-én.
         
            
               az EGT Vegyes Bizottság részéről
            
            
               az elnök
            
            Oda SLETNES
         
      
      
         (1)  HL L 62., 2013.3.6., 27. o.
      
         (2)  HL L 140., 2009.6.5., 16. o.
      
         (*1)  Alkotmányos követelmények fennállását nem jelezték.